**ELŐTERJESZTÉS**

**Körmend város Önkormányzata Képviselő-testülete 2017. május 24-i ülésére**

Tárgy: Körmendi Kulturális Központ, Múzeum és Könyvtár szakmai beszámolója

Tisztelt Képviselő-testület!

A Körmendi Kulturális Központ, Múzeum és Könyvtár a város kultúraközvetítő intézménye, amely közös igazgatás alatt, de három, egymástól alapjaiban eltérő szakmai terület feladatellátását végzi együttes közformáló, közművelődési céllal. Feladatait a 2001. évi LXIV. törvény a kulturális örökség védelméről, a 150/1992 (XI. 20) kormányrendelet a közalkalmazottak jogállásáról szóló 1992. évi XXXIII. törvény végrehajtásáról, az 1997. évi CXL. többször módosított törvény a muzeális intézményekről, a nyilvános könyvtár ellátásáról és a közművelődésről, valamint a helyi önkormányzati határozatok és rendeletek alapján látja el.

 Az intézmény közművelődési szakterületéről minden évben beszámol a képviselő testület előtt. A múzeumi szakterület éves beszámolóját az intézmény igazgatója felé teszi meg naptári évenként, testület előtti beszámolási kötelezettsége a fenti törvényi rendelkezések értelmében öt évente esedékes, ahogyan a könyvtári szakterületé is. Így jelen beszámoló tartalmazza mind a három intézményegység beszámolóját; a könyvtári és múzeumi területre vonatkozóan öt éves visszatekintéssel, a közművelődési terület pedig éves szakmai beszámolóját nyújtja a testület elé.

A Körmendi Kulturális Központ, Múzeum és Könyvtár igazgatóját valamint az intézményegységek vezetőit az ülésre meghívjuk, a részletes beszámolókat az előterjesztéshez csatoljuk, az előterjesztésben azt kiegészíteni nem kívánjuk.

**HATÁROZATI JAVASLAT**

1. Körmend város Önkormányzata Képviselő-testülete a Körmendi Kulturális Központ, Múzeum és Könyvtár közművelődési területre vonatkozó 2016. évi beszámolóját elfogadja.
2. Körmend város Önkormányzata Képviselő-testülete a Körmendi Kulturális Központ, Múzeum és Könyvtár múzeumi területre vonatkozó 2012-2016. évre vonatkozó ötéves beszámolóját elfogadja.
3. Körmend város Önkormányzata Képviselő-testülete a Körmendi Kulturális Központ, Múzeum és Könyvtár könyvtári területre vonatkozó 2012-2016. évre vonatkozó ötéves beszámolóját elfogadja.

Körmend, 2017. 05. 18.

**Bebes István**

**polgármester**